== Diskursanalyse ==
'''Diskursanalyse''' er studiet af sprogbrugen inden for et kommunikerende fællesskab. Fokus ligger på at identificere og tolke de sproglige størrelser, som karakteriserer og understøtter forståelsen af tale og tekst. Analysen vægtes i forhold til fx [[topologi]]sk udvikling og sammenhæng i forbindelse med [[skrift]] og om strukturen i [[turtagning]]en i forbindelse med [[talesprog|tale]]. Diskursanalysen er udviklet på tværs af en række discipliner: [[sociolingvistik]], [[antropologi]], [[sociologi]] og [[socialpsykologi]]. Selv om hver tilgang har sine egne vægtninger, ser de alle sprog som [[social interaktion]]. Diskursanalysen sætter dog sproget i forhold til mere end blot det sagte eller skrevne. Diskursanalysen vægter: (1) Sproget i forhold til de sociale praksisser teksten peger på. (2) Hvilke konsekvenser måden at tale på har for objektet. (3) Hvilke magtstrukturer representeres i diskursen.
Videnskab Samfundsvidenskab